Der skete tirsdag morgen et færdselsuheld på Bolsbjergvej syd for Mariager. Her kørte en personbil sammen med en lastbil, fortæller vagtchef Jess Falberg fra Nordjyllands Politi. - Føreren af personbilen var fastklemt og måtte hjælpes fri. Han pådrog sig skader på benene og blev kørt på sygehuset, fortæller vagtchefen. Mandens skader er ifølge vagtchefen ikke livstruende. Passageren i personbilen og lastbilchaufføren slap uskadte fra sammenstødet, som skete omkring klokken 7.35. Oprydningsarbejdet var stadig i gang tirsdag formiddag.
En mand kom til skade og blev kørt på sygehuset, da personbil og lastbil tirsdag morgen stødte sammen.